ಧೋನಿ ಮುಂದಿನ ವೃತ್ತಿ ಜೀವನದ ಕುರಿತು ಪತ್ನಿಯಿಂದ ಮಹತ್ವದ ಮಾಹಿತಿ ಹೆಲಿಕಾಪ್ಟರ್ ಹೊಡೆತ ಹಾಗೂ ಉತ್ತಮ ನಾಯಕತ್ವದ ಮೂಲಕ ವಿಶ್ವದಾದ್ಯಂತ ಪ್ರಸಿದ್ಧಿಯಾಗಿದ್ದ ಮಹೇಂದ್ರ ಸಿಂಗ್ ಧೋನಿ ಅಂತರಾಷ್ಟ್ರೀಯ ಕ್ರಿಕೆಟ್ ಗೆ ವಿದಾಯ ಹೇಳಿದ್ದಾರೆ. ಈಗ ಧೋನಿ ಐಪಿಎಲ್ ನಲ್ಲಿ ಆಡ್ತಿದ್ದು, ಅವರು ಮನರಂಜನಾ ಜಗತ್ತಿಗೆ ಕಾಲಿಡಲಿದ್ದಾರೆ. ಯಸ್, ಧೋನಿ ಈ ನಿರ್ಧಾರ ಅಭಿಮಾನಿಗಳಲ್ಲಿ ಅಚ್ಚರಿ ಮೂಡಿಸಿದೆ. ಮಹಿ ನಟನಾಗಿಯಲ್ಲ, ನಿರ್ಮಾಪಕರಾಗಿ ಚಿತ್ರರಂಗಕ್ಕೆ ಕಾಲಿಡಲಿದ್ದಾರೆ. ಈ ವಿಷ್ಯವನ್ನು ಮಹೇಂದ್ರ ಸಿಂಗ್ ಧೋನಿ ಪತ್ನಿ ಸಾಕ್ಷಿ ಧೋನಿ ಬಹಿರಂಗಪಡಿಸಿದ್ದಾರೆ. ಧೋನಿ ವೆಬ್ ಸರಣಿಯಲ್ಲಿ ಕೆಲಸ ಮಾಡಲಿದ್ದಾರೆ. ವೆಬ್ ಸರಣಿಯೊಂದರ ನಿರ್ಮಾಣದ ಹೊಣೆಯನ್ನು ಧೋನಿ ಹೊರಲಿದ್ದಾರೆ. ಸಾಮಾಜಿಕ ಜಾಲತಾಣದಲ್ಲಿ ಸಾಕ್ಷಿ ಧೋನಿ ಈ ವಿಷ್ಯವನ್ನು ಬರೆದುಕೊಂಡಿದ್ದಾರೆ. ನಿಮ್ಮ ಪ್ರೀತಿ ಹಾಗೂ ಹಾರೈಕೆ ನಮಗೆ ಬೇಕೆಂದು ಸಾಕ್ಷಿ ಟ್ವೀಟ್ ಮಾಡಿದ್ದಾರೆ. ಇದೊಂದು ಅಘೋರಿಯ ಕಥೆಯಾಗಿರಲಿದೆ. ದ್ವೀಪವೊಂದರಲ್ಲಿ ಹೈಟೆಕ್ ಸೌಲಭ್ಯಗಳ ನಡುವೆ ಸಿಕ್ಕಿಬೀಳಲಿದ್ದಾರೆ ಎಂದು ಸಾಕ್ಷಿ ಹೇಳಿದ್ದಾರೆ. ಈ ಸರಣಿಗಾಗಿ ಸ್ಟಾರ್ ಕಾಸ್ಟ್ ಹುಡುಕಾಟ ನಡೆಯುತ್ತಿದೆ.ಈ ಸರಣಿಯ ಚಿತ್ರೀಕರಣ ಎಲ್ಲಿ ನಡೆಯಲಿದೆ ಎಂಬುದು ಇನ್ನು ಸ್ಪಷ್ಟವಾಗಿಲ್ಲ. ಧೋನಿಗಿಂತ ಮುಂಚೆಯೇ ಅನೇಕ ಭಾರತೀಯ ಕ್ರಿಕೆಟ್ ಆಟಗಾರರು ಚಲನಚಿತ್ರ ಜಗತ್ತಿಗೆ ಕಾಲಿಟ್ಟಿದ್ದಾರೆ. ವಿನೋದ್ ಕಾಂಬ್ಲಿ, ಅಜಯ್ ಜಡೇಜಾ ಸೇರಿದಂತೆ ಕೆಲವರು ಅದೃಷ್ಟ ಪರೀಕ್ಷಿಸಿದ್ದಾರೆ.